O Concorde estió desembolicau y fabricau conchuntament por  Sud  Aviation (mas tardi  Aérospatiale) y a  British  Aircraft  Corporation (BAC) en virtut d'un tractau  anglo-francés. Se construyoron vinte avions, incluius seis  prototipos y avions de desembolique.  Air  France y  British  Airways estioron as solas  aerolinias que mercoron y voloron Concorde. L'avión estió utilizau prencipalment por pasachers adineraus que podeban pagar un alto pre a cambeo d'a velocidat y o servicio de fachenda de l'avión. Por eixemplo, en 1997, o pre d'o billet d'ida y tornada de Nueva York a Londres yera de $ 7,995 (equivalent a $ 12,700 en 2019), mas de 30 vegadas o coste de l'opción mas barata pa volar ista rota.